alexandrainst/scandi-wiki huggingface dataset:
Munchs hus

Nygårdsgrunn, eller «Munchs hus», er et strandhus i Åsgårdstrand i Horten kommune. Den er kjent som et kunstnerhjem ettersom maleren Edvard Munch (1863–1944) bodde her i lange perioder. Munch kom først til Åsgårdstrand i 1885 sammen med sin familie, og oppholdt seg her de fleste somrene fra 1889 til 1905, fra 1897 i huset han selv eide. Inntil 1905 kom han regelmessig, senere mer sporadisk. 
  
Hovedhuset kan dokumenteres tilbake til 1830 gjennom en såkalt grunnseddel, men er antakelig eldre. Fiskeren Hans Hansen Bollerød eide huset i 1845 og fram til han døde i 1895. Edvard Munch kjøpte huset av sønnen Adolf Hansen Bollerød for 900 kroner.  

Munchs ateliér var i et separat hus som han lot oppføre på tomten. Det ble siden revet, men er gjenoppført slik det var. 

Selve huset er ikke skildret i Munchs kunst, men en rekke av hans kjente bilder er utført her, ikke minst de sju variantene av Pikene på broen og de fem variantene av Kvinnene på broen. Også Melankoli (1892), Stemmen (1892), Sjalusi (1895) er malt i eller har motiver fra Åsgårdstrand. Broen som Munch malte ble revet allerede i 1904, og deretter kom det en molo på samme sted.

Etter Munchs død i 1944 kjøpte kommunen boligen av hans søster Inger, som hadde arvet det; huset ble åpnet som museum i 1947. I dag er Nygårdsgrunn det eneste viktige sted som er bevart etter han.

Eiendommen er i dag museum, og Museet Munchs hus er en avdeling i Vestfoldmuseene. Eiendommen ble i 2013 fredet av Riksantikvaren.

Litteratur 
 Norske kunstnerhjem; temanummer av Fortidsvern; nr 3, 2005
 Finn Jor og Jiri Havran. Norske kunstnerhjem. Boksenteret, 1997 (''bokhylla.no – fulltekst)

Eksterne lenker
 Haugar - Vestfold kunstmuseum: ''Kjærlighetens strand, Edvard Munch og Åsgårdstrand
 digitaltfortalt.no Edvard Munchs hus i Åsgårdstrand 
 Munchs hus
 Kulturarv i Vestfold fylkeskommune om Edvard Munchs hus
 Tv-serien ARVEN om Edvard Munchs hus
 

Norske kunstnerhjem
Edvard Munch
Kultur i Horten
Museer i Vestfold og Telemark
Etableringer i 1947
Museer etablert i 1940-årene
Åsgårdstrand
Aus vatn på

Aus vatn på er en musikk-EP med Heimalanne' fra 2001.

Sporliste
 «Oselvar»
 «Tek du ein dans te?»
 «Aus vatn på»
 «Dagane flyg»

EP-plater fra 2001
Norske EP-plater
Norges ambassade i Tallinn

Norges ambassade i Tallinn er Norges diplomatiske representasjon til Estland. Ambassaden ligger i Harju 6 i Gamlebyen i Tallinn, rett ved Frihetsplassen (Vabaduse Väljak).

Ambassaden åpnet høsten 1991, samme året som Estland igjen ble uavhengig.

Det arbeider åtte personer på ambassaden, i tillegg til to studentpraktikanter. To av de ansatte er utsendte fra Norge, mens fem er lokalt ansatte. I tillegg er forsvarsattachéen akkreditert til Estland, med er stasjonert ved ambassaden i Riga. 

Ambassadens arbeidsoppgaver er innenfor ulike utenrikspolitiske, samfunnsmessige og økonomiske spørsmål, kultursamarbeid, presse- og informasjonsvirksomhet.

Åpningstider:
 Ambassaden: mandag – fredag 9:00 – 16:00
 Konsulære saker: mandag, onsdag og fredag 9:00 – 16:00
Ambassaden er vanligvis stengt på norske og estiske høytidsdager.

Ambassadører 
Else Berit Eikeland (2020– ) 
Cecilie Annette Willoch (2018–2020)
Dagfinn Sørli (2014–2018)
Lise Kleven Grevstad (2010-2014)
Stein Vegard Hagen (2005–2010)
Per Kristian Pedersen (2000–2005)
Kai Olaf Lie (1995–2000)
Brit Løvseth 1991–1995

Referanser

Eksterne lenker 
 Ambassadens presentasjonsside 

Tallinn
Tallinn
Jean-Jacques Gosso

Jean-Jacques Gosso (født 15. mars 1983 i Abidjan) er en ivoriansk fotballspiller som spiller for fotballklubben AS Monaco FC i den franske Ligue 1. 

Gosso startet sin fotballkarriere hos klubben Stella Club i sitt hjemland Elfenbenskysten. I 2004 signerte han en kontrakt med klubben Wydad Casablanca som holder til i Marokko, før han reiste til Israel for å diskutere spille-betingelser med den israelske klubben Maccabi Tel Aviv i 2006. På grunn av de økonomiske begrensningene i klubben ble ikke overføringen noe av. I stedet signerte han under på en kontrakt med den israelske klubben Ashdod.

Gosso var medlem av Elfenbenskystens U-20 under FIFA World Youth Championship i 2003 som gikk for seg i De forente arabiske emirater. Han ble kalt opp til seniortroppen på  for første gang i 2008, og han ble navngitt som en del av fotballtroppen fra Elfenbenskysten under Afrikamesterskapet i fotball 2010 i Angola.

Eksterne lenker 
 

Ivorianske fotballspillere
Spillere i Fotball-VM 2010
Wydad Casablanca-spillere
Fotballspillere for FC Ashdod
Fotballspillere for AS Monaco
Personer fra Abidjan
Fødsler i 1983
OllyDbg

OllyDbg er en x86 debugger for Microsoft Windows utviklet av Oleh Yuschuk for analysering av binær kode, noe som er nyttig om kildekoden ikke er tilgjengelig. Den kan håndtere registre, observere prosedyrer, API-anrop, tabeller, strenger, lokalisering av rutiner samt mer. En versjon for 64-bit er under utvikling. Programmet er shareware, men betraktes ofte som freeware, da programmet kan registreres gratis. Siste versjon er for øyeblikket 2.01, som ble utgitt 27. september 2013.

Anvendelse 
OllyDbg blir brukt til mange formål, blant annet av crackere som modifiserer programvare gjennom reverse engineering for å fjerne eventuelle kopibeskyttelser. Det kan også brukes av programmerere for å forsikre at programmet fungerer optimalt. OllyDbg blir ofte anvendt til slike oppgaver, blant annet grunnet dens enkle, men kraftige brukergrensesnitt.

Fremtidlige versjoner 
OllyDbg 2.0 er i utvikling og skrives fra bunnen av, og kan allerede lastes ned som betaversjon.

Se også 
 Assembler
 Reverse engineering

Referanser

Eksterne lenker 
 
 OllyDbg Plug-ins

Programmering
Zachary Levi

Zachary Levi Pugh (født 29. september 1980) er en amerikansk skuespiller

Karriere 
Zachary Levi er kjent for sin rolle som Charles Irving «Chuck» Bartowski i NBC-serien Chuck. Han har også originalstemmen til Flynn Rider i Disney-filmen To på rømmen (2010), som var en stor suksess verden over.

I 2013 spiller han Fandral i Thor: The Dark World. Han overtok rollen etter Josh Dallas, som spilte den i originalen Thor (2011), men som ikke kunne gjenta rollen grunnet at han var opptatt med TV-serien Once Upon a Time. Ironisk nok var Levi aktuell for rollen også i Thor, men da var det han som måtte trekke seg på grunn av en TV-serie (i Levis tilfelle, Chuck).

Utvalgt filmografi

Film 
 Big Momma's House 2 (2006) – Kevin
 Alvin og gjengen 2 (2009) – Toby
 To på rømmen (2010) – Flynn Rider (stemme)
 Thor: The Dark World (2013) – Fandral

Fjernsyn 
 Curb Your Enthusiasm (2004) – Bellman (1 episode)
 Less Than Perfect (2002–2006) – Kipp Steadman (81 episoder)
 Chuck (2007–2012) – Chuck Bartowski (91 episoder)
 Robot Chicken (2012) – Ryu/Ken Masters/Tyg Tiger/Commander Edwards (1 episode) (stemme)

Referanser

Eksterne lenker 
 
 
 
 

Skuespillere fra USA
Personer fra Lake Charles
Philip Wilby

Philip Wilby (født 1949 i Pontefract) er en engelsk komponist. Wilby er særlig kjent for sine komposisjoner for brassband og regnes for å være blant de mest betydningsfulle komponistene innen sin genre.

Utvalgte verker for brassband 
 The New Jerusalem
 Masquerade
 Paganini Variations
 Partita for Band (Postcards from Home)
 Leonardo
 The Lowry Sketchbook
 Revelation – Symphony for Double Brass
 Jazz
 Shadow Songs 
 Atlantic
 ...Dove Descending
 Northern Lights
 Music for the Moving Image
 Vienna Nights
 Red Priest

Referanser

Eksterne lenker 
 
  4barsrest.com Intervju ved Chris Thomas
  classicalarchives.com

Engelske komponister
Brassband
Personer fra City of Wakefield
Kunståret 1500

Kunståret 1500 er en oversikt over hendelser, fødte og avdøde kunstnerpersonligheter i 1500.

Hendelser
 Sandro Botticelli begynner å male Tilbedelse av Jesubarnet (1500-1510) som et tondo (avrundet maleri), oljemaling på tre.

Verk

Maleri
 Hieronymus Bosch – St. Anthonys fristelse (Museu Nacional de Arte Antiga, Lisboa)
 Sandro Botticelli – Natività mistica (National Gallery, London)

Fødsler

|-
|rowspan=14 align=center|1500 ||Juli || 15. (døpt) || Paris Bordone || italiensk || maler ||align=center| ||align=center|1571 || 
|-
| || || Jan van Amstel || nederlandsk || maler i den nordlige renessansen ||align=center| ||align=center|1542 ||
|-
| || || Jan Cornelisz Vermeyen || nederlandsk || maler i den nordlige renessansen ||align=center| ||align=center|1559 ||
|-
| || || Ligier Richier || fransk || skulptør ||align=center| ||align=center|1567 ||
|-
| || || Girolamo Mazzola Bedoli || italiensk || maler av parmesan malerskolen ||align=center| ||align=center|1569 ||
|-
| || || Benvenuto Cellini || italiensk || kunstner ||align=center| ||align=center|1571 ||
|-
| || || Juan Vicente Macip(eller Vicente Joanes Masip) || spansk || maler i renessansen ||align=center| ||align=center|1579 ||
|-
| || || Francesco Torbido || italiensk || maler ||align=center| ||align=center|1581 ||
|-
| || || Jean Cousin den eldre || fransk || maler, skulptør, etser, gravør, og geometriker ||align=center| ||align=center|1593 ||
|-
| || || Jan Sanders van Hemessen || flamsk || maler i den nordlige renessansen ||align=center| ||align=center|1566 ||
|-
| || || Georg Pencz || tysk || gravør, maler og grafiker ||align=center| ||align=center|1550 ||
|-
| || || Giulio Campi || italiensk || maler og arkitekt ||align=center| ||align=center|1572 ||
|-
| || || Niccolo Boldrini || italiensk || gravør ||align=center| ||align=center|1566 ||
|-
| || || Niccolò Tribolo || italiensk || kunstner innen manierismen ||align=center| ||align=center|1550 ||

| ca. 1500 || || || Joachim Deschler || tysk || medaljemaler og billedhugger ||align=center| ||align=center|1571 ||

| ca. 1500 || || || Domenico Campagnola || italiensk || maler og gravør i renessansenhan var elev av faren sin, maleren Giulio Campagnola ||align=center| ||align=center|1564 ||
|-
| 1500/1509 || || || Giovanni Battista Castello || italiensk || historisk maler ||align=center| ||align=center| 1569/1579 ||
|}

Dødsfall

|-
|rowspan=3|1500 || Antonio del Rincón || spansk || maler og kunstner ||aloign=center| ||align=center|ca. 1446 ||
|-
| Neroccio di Bartolomeo de' Landi || italiensk || maler og skulptør ||align=center| ||align=center|1447 ||
|-
| Chen Baisha || kinesisk || rikets mest kjente konfucianske høylærde, diktereog kalligrafer på Mingdynastiets tid ||align=center| ||align=center|1428 ||
|}
Turid Thomassen

Se Turid S. Thomassen for KrF-politikeren (Nedre Eiker).

Turid Thomassen (født 19. april 1965 på Stathelle) er en norsk politiker som var partileder for partiet Rødt fra 2010 til 2012. I Stortingsvalget 2017 var hun Rødts førstekandidat i Oppland.

Thomassen er ansatt i administrasjonen ved Avdeling for TV-utdanning og filmvitenskap ved Høgskolen i Lillehammer, der hun også er hovedtillitsvalgt for Norsk tjenestemannslag.

Hun er kommunestyrerepresentant i Lillehammer fra 1999 og stod på førsteplass på Rødts Oppland-liste ved stortingsvalget 2009. Thomassen ble valgt som leder i Rødt (etter Torstein Dahle) på partiets landsmøte 30. mai 2010, etter mange år som medlem i Rød Ungdom, Rød Valgallianse og Arbeidernes Kommunistparti. Hun ble etterfulgt av Bjørnar Moxnes som ny partileder 6. mai 2012.

Hun har tre barn og er samboer med politikeren Aksel Hagen, som er stortingsrepresentant for SV. I 1984 var hun en av deltakerne Trond-Viggo Torgersens ungdomsdokumentar Nesten voksen.

Referanser

Eksterne lenker 

 Turid Thomassens hjemmeside
 Rødts hjemmeside
 Politiske taler av Turid Thomassen, virksommeord.uib.no

Rødts ledere
Personer fra Bamble kommune
Fødsler i 1965
Lee Chung-yong

Lee Chung-yong (født 2. juli 1988) er en sørkoreansk fotballspiller som spiller for Ulsan Hyundai FC.

Lee anses som en av de beste unge sørkoreanske fotballspillerne sammen med blant annet hans tidligere medspiller på FC Seoul Ki Sung-yueng . Disse to spillerne har blitt kjent som «Ssang Yong (쌍용, 雙龍)» (dobbel drage) på grunn av spillernes raske utvikling og sentrale rolle på FC Seoul.

I januar 2009 ble Lee rangert som en av de femti fremvoksende stjernene innenfor fotball av The Times.

Karriere 
Lees fotballkarriere starter når han er 11 år gammel. Noen mener at han startet med fotball for sent, men hans store talent gjorde at han raskt utviklet seg og fikk tidlig et godt rykte i fotballmiljøet.

FC Seoul 
I 2003 begynte Anyang LG Cheetahs (nåværende FC Seoul) under trener Cho Kwang-rae å lete etter unge spillere en kunne utvikle videre. Lee ble oppdaget av en talentspeider og Cho deltok som tilskuer på en kamp der Lee spilte. Etter første omgang var Cho overbevist om at Lee hadde stort potensial, og bestemte seg for å tilby Lee en kontrakt. Lee sluttet på skolen og begynte som fotballspiller på FC Seoul. De neste årene spilte han flere kamper for laget, blant annet sammen med Ki Sung-yueng .

Laget fikk Şenol Güneş som ny manager i 2007. Güneş er i Sør-Korea kjent som treneren for det  som slo Sør-Korea ut av Fotball-VM i 2002. Han fant raskt ut at Ki og Lee hadde potensial og plasserte begge i sentrale posisjoner på førstelaget. Lee spilte 15 kamper første sesong og stod for tre mål.

Året etter spilte han 22 kamper, stod for fem mål og la opp til seks andre. Det var nå han og Ki fikk kjælenavnet «dobbel drage», på grunn av de to sitt unike samspill.

I 2009 fortsatte Lee prestasjonene, med hat-trick mot Chunnam Dragons på sesongens åpningskamp 7. mars, mens han 4. april skårte det avgjørende målet mot Seouls argeste rival, Suwon Samsung Bluewings.

Bolton Wanderers 
Senere i 2009 bekreftet FC Seoul Lees overgang til Bolton Wanderers og Premier League. 29. juli ble det bekreftet at han hadde fått arbeidstillatelse, og dermed var en overgang verd 2,2 millioner pund klar. Debutkampen gikk 15. august 2009 da han erstattet Gavin McCann mot Sunderland på Reebok Stadium. Lees første mål kom i en 2–1 kamp mot Birmingham City 26. september.

Landslagskarriere 
Lees første kamp for Sør-Koreas herrelandslag i fotball kom under en kvalifiseringskamp for VM i fotball 2010 mot Jordans herrelandslag i fotball den 31. mai 2008.

Personlig 
Lee og hans kjæreste gikk på samme ungdomsskole. Lee verken drikker eller røyker, og unngår også kaffe. Han studerer engelsk, og har siden han flyttet til England utviklet et nært vennskap med Park Ji-sung som spiller for rivalen Manchester United.

Referanser

Eksterne lenker 
 
 Bolton Wanderers Team Profiler
 National Team Profil

Sørkoreanske fotballspillere
Fotballspillere under Sommer-OL 2008
Deltakere for Sør-Korea under Sommer-OL 2008
Spillere i Fotball-VM 2010
Spillere i Fotball-VM 2014
Fotballspillere for FC Seoul
Fotballspillere for Bolton Wanderers FC
Fotballspillere for Crystal Palace FC
Fotballspillere for Vfl Bochum 1848
Fotballspillere for Ulsan Hyundai FC
Personer fra Seoul
Malmøykalven

Malmøykalven er en øy rett vest for Malmøya i Oslo. Et smalt og grunt sund skiller de to øyene. 

Oslo kommune har vært eier av øya siden 1915, da den ble kjøpt for 53 000 kroner. Øya ble lenge brukt som sykehus for skrofuløse barn. På 1930-tallet forelå det planer om utbygging av et stort badeanlegg på Malmøykalven, med adkomst via en chaussé fra Mosseveien og en 15 meter høy bro mellom Ormøya og Malmøya. Dette ble det ikke noe av, og de åtte bygningene på øya brukes i dag av blant andre barnevernet.

Malmøykalven ble i 1979 fredet som naturminne. Dette ble utvidet i 2008, og øya inngår nå i sin helhet i Malmøya og Malmøykalven naturreservat. 

Malmøykalven er ellers kjent fra det omstridte dypvannsdeponiet rett vest for øya, der forurensede masser fra Bjørvika ble dumpet på 70 meters dyp og tildekket med sand.

Referanser

Eksterne lenker 
 NIVA om dypvannsdeponi ved Malmøykalven

Øyer i Oslo
Petter Pilgaard

Petter Andre Pilgaard (født 20. februar 1980 i Oslo) er en norsk tidligere programleder, finansrådgiver og tidligere reality-TV-deltaker som ble kjent da han i 2009 vant TV3s reality-TV-serie Paradise Hotel. Året etter ble han reporter for samme program og programleder for radioprogrammet Morgenshowet på NRJ. Etter det var han programleder for TV-serien Big Brother på TV 2 Bliss (2011). I 2010 og 2012 var han forgrunnsfigur i dokudramaet Petter elsker Mari på TV2 Bliss. Han har videre hatt gjesteopptredener i flere talkshow og debattprogrammer samt underholdningsprogram som Fangene på fortet, Lurt av Karlsen, 4-stjerners middag halv åtte, Farmen kjendis og Trygdekontoret.

Pilgaard er oppvokst i Bærum og jobbet som finansrådgiver da han ble med i Paradise Hotel.

I 2014 var han med i VGTV-serien Skal du ha juling?, der han ble slått ut i kvartfinalen i boksing av Kaveh.

I 2017 ble han sammen med Vendela Kirsebom, og de lagde da en serie som heter Vendela + Petter. Han arbeidet også som konferansier og foredragsholder. I 2019 kunngjorde han at han var begynt som anleggsarbeider.

Referanser

Eksterne lenker 
 

Norske realitydeltakere
Personer fra Bærum kommune
Norske programledere
Programledere for TV 2
Farmen-deltakere
Jemenittisk rial

Jemenittisk rial eller rijal er valutaen i Jemen. Rial deles opp i 100 fils, men det har ikke vært utstedt fils siden Sør-Jemen og Jemen ble slått sammen i 1990. Myntrekken er 1, 5, 10 og 20 rial, sedler utstedes som 50, 100, 200, 250, 500 og 1000 rial.

Eksterne lenker
 Jemens sentralbanks hjemmeside

Asiatisk valuta
Jemens økonomi
Bob Bradley

Bob Bradley (født 3. mars 1958) er en amerikansk fotballtrener og tidligere spiller som er hovedtrener og sportsdirektør for den canadiske klubben Toronto FC. 

I 2014 og 2015 var han trener for . Han var landslagssjef for USA fra 2006 til 2011. Fra 2011 til 2013 var han trener for Egypt sitt landslag.

Karriere 
Bradley spilte ikke profesjonell fotball, men spilte for forskjellige college-lag. Han ble trener i 1981, 22 år gammel, da han ble trener for Ohio University. Han har også vært innom University of Viginia (assistent) og som trener fra 1984 til 1995 i Princeton University. Han har vært trener for USA U23-lag, i tillegg til å ha vært trener for Chicago Fire, MetroStars, CD Chivas USA. Bradley har også vært assistenttrener i flere klubber.

I 2006 fikk han jobben som amerikansk landslagssjef midlertidig. Førstevalget til fotballforbundet var Jürgen Klinsmann, men forhandlingene med tyskeren førte ikke til enighet. Bradley ble av mange sett på som andrevalget. Men han begynte bra og fotballforbundet var raske med å ansette ham 15. mai 2007. Under Bradleys ledelse har USA vunnet én finale og tapt to; i Gold Cup 2007 slo de  2–1 og i 2009 tapte de 0–5 mot samme motstander, men USA stilte med et veldig redusert mannskap. I Confederations Cup 2009 gikk laget helt til finalen. De var det første laget som slo verdenseneren  på over 30 kamper, ved å vinne 2–0. I finalen mot  hadde de ledelsen 2–0, men Brasil snudde kampen i andre omgang og vant 3–2.

Den 10. oktober 2009 ble Bradleys USA klare for fotball-VM 2010, deres femte VM på rad.

2. januar 2014 signerte han en toårskontrakt med Stabæk. Etter to år i Stabæk så meldte han overgang til Ligue 2-klubben Le Havre AC.

Referanser

Eksterne lenker 
 
 
 

Fotballspillere fra USA
Fotballtrenere fra USA
Trenere i Fotball-VM 2010
Fotballtrenere for Chicago Fire FC
Fotballtrenere for New York Red Bulls
Fotballtrenere for Chivas USA
Fotballtrenere for Stabæk Fotball
Fotballtrenere for Le Havre AC
Fotballtrenere for Swansea City AFC
Fotballtrenere for Los Angeles FC
Trenere for USAs herrelandslag i fotball
Trenere for Egypts herrelandslag i fotball
Utenlandske fotballtrenere i Norge
Nettavisen-prisen
Personer fra Montclair
Hjalmar Kielland

Hjalmar Kielland (født 23. mai 1932) er en norsk redaktør og eier av lokalavisen Akers Avis Groruddalen. Slektsnavnet kommer fra Eigersund.

Kielland arbeidet i avisen Vårt Land, og søkte nye utfordringer. Han ble da redaksjonssekretær i et fagblad for byggeindustrien og oslokorrespondent for avisen Dagen i Bergen fra 1953. Han startet samtidig eget pressebyrå. I 1958 tok han og kollega Jørgen Bjørnsen over den nedlagte velavisen Akers Vel.  

På denne tiden bygde Olav Selvaag Veitvetbyen med 1530 boliger og Nord-Europas største og mest allsidige handelssenter, med butikker, musikkskole, ungdomsklubb, samlingssal og kirke. Velavisen fikk dermed grunnlag for å bli en lokalavis. Akers vel ble da til Akers avis

16. september 1960 lanserte Kielland begrepet Groruddalen, og tilførte Groruddalen Budstikke som undertittel på avisen

Kielland, og hans kone Margit mottok i 2007 Landslaget for Lokalavisers hederspris for sitt mangeårige arbeid for Akers Avis Groruddalen og lokalmiljøet i Groruddalen. I 2008 mottok Kielland St. Hallvardsmedaljen for sitt arbeid i Groruddalen gjennom avisen.

Referanser

Eksterne lenker 
 www.groruddalen.no Kiellands avis

Journalister i Vårt Land
Journalister i norske lokalaviser
Norske redaktører
Fødsler i 1932
St. Hallvard-medaljen
Bulgarias kommunistparti

Bulgarias kommunistiske parti (BKP, bulgarsk: Българска комунистическа партия, Balgarska komunistitsjeska partija) var det statsbærende partiet i Folkerepublikken Bulgaria. Etter kommunismens fall ble partiet omdannet til Det bulgarske sosialistpartiet.

BKPs sterke mann var Todor Zjivkov, som var første- og generalsekretær fra 1954 til 1989 samt landets statsminister 1962–1971 og statsoverhode 1971–1989.

Ledere 

Politiske partier i Bulgaria
Kommunistiske partier
Politiske partier etablert i 1903
Politiske partier nedlagt i 1990
1900-årene i Bulgaria
1990 i Bulgaria
Gerardo Martino

Gerardo Daniel Martino (født 20. november 1962) er en tidligere argentinsk fotballspiller som nå er manager for Argentinas herrelandslag i fotball.

Som spiller spilte han blant annet tre perioder i Newell's Old Boys. I 1991 spilte han to landskamper for  Som trener har han hatt flere jobber i både hjemlandet Argentina og Paraguay. Han ble seriemester i Paraguay i 2002, 2003, 2004 og 2006. I 2013/14-sesongen var han hovedtrener for katalanske FC Barcelona, men fikk sparken etter sesongen siden klubben ikke vant noen titler.

Referanser

Eksterne lenker 
 

Argentinske fotballspillere
Argentinske fotballtrenere
Trenere i Fotball-VM 2010
Fotballspillere for Newell's Old Boys
Fotballspillere for CD Tenerife
Fotballspillere for Club Atlético Lanús
Fotballspillere for Barcelona SC
Fotballtrenere for Club Atlético Platense
Fotballtrenere for Newell's Old Boys
Fotballtrenere for Cerro Porteño
Fotballtrenere for Club Libertad
Fotballtrenere for Club Atlético Colón
Fotballtrenere for FC Barcelona
Fotballtrenere for Atlanta United FC
Trenere for Paraguays herrelandslag i fotball
Trenere for Argentinas herrelandslag i fotball
Trenere for Mexicos herrelandslag i fotball
Personer fra Rosario
Fødsler i 1962